

Република Србија

ГРАД ВРАЊЕ

СКУПШТИНА ГРАДА ВРАЊА

Број: 17-14/2021-10

25.01.2021.године

В р а њ е

 На основу чл. 16, 17, 18, 19, 20. и 21. Одлуке о јавним признањима града Врања („Сл.гласник града Врања“, бр. 23/11 – пречишћен текст и 25/14, 18/18 и 11/19), Скупштина града Врања, на предлог Комисије за мандатно имунитетска и административна питања и избор и именовање Скупштине града Врања, на седници одржаној дана 25.01.2021.године, донела је

**О Д Л У К У**

**О ДОДЕЛИ ЈАВНИХ ПРИЗНАЊА ЗА ДАН ГРАДА - 31. ЈАНУАР,**

**ДАН ОСЛОБОЂЕЊА ВРАЊА 1878. ГОДИНЕ**

**I**

 **„Јавно признање 31. Јануар“, у виду дипломе, додељује се следећим правним лицима и то:**

 **1. Здравственом центру Врање, због изузетног резултата на унапређењу здравствене заштите.**

Од појаве нултог случаја зараженог вирусом Ковид – 19, у нашој земљи на нивоу Здравственог центра Врање, предузете су максималне мере заштите, како пацијената тако и свих запослених, као и мере дезинфекције и строге забране посета свим службама болнице.

 Од стране Здравственог центра Врање, на свим улазима у Здравственог центра организовано је постављење пултова за контролу (мерењем температуре и оксигенације) и дезинфекцију, раздвојени су путеви укршања инфекције, а пацијенти који нису имали заштитну маску добијали су је на пулту.

 По инструкцијама Министарства здравља, од почетка епидемије, оформљене су собе за изолацију пацијената који су наводили симптоме који представљају потенцијални ризик од инфекције вирусом Ковид – 19.

 Собе за изолацију оформљене су и у Служби за здравствену заштиту деце, Служби за здравствену заштиту радника, у Служби хитне медицинске помоћи, као и у свим службама болнице.

 У почетку, по инструкцијама Министарства здравља, за пацијенте који не исуњавају критеријуме о потенцијалној изложености вируса Ковид – 19, оформљена је амбуланта где су дежурали лекари примарне здравствене заштите и прегледавали пацијенте, те су након прегледа доносили одлуку о њиховом даљем лечењу.

 Од почетка пандемије до 12. јануара 2021. године, у згради АТД-а је прегледано 30.311 пацијената, урађено је 24.999 лабораторијских анализа, урађено је 22.005 РТГ снимака, 6.102 ПЦР тестова, 8.582 брза серолошка теста из крви и 5.426 брзих антигенских тестова из назофарингелног бриса. У болничкој амбуланти Врањске болнице, за поменути период прегледано је 19.069 пацијената.

 Од почетка пандемије до 12. јануара 2021. године укупан број хоспитализација 2.251. Број смртних случајева је 105.

 Укупан број транспорта је 423.

 У болници Здравственог центра Врање урађено је укупно 2.273 ПЦР тестова, 4.068 серолошких тестова из крви и 795 брзих антигенских тестова из назофарингелног бриса.

 Од самог почетка, оформљна је КОВИД амбуланта за децу, која је у почетку 24 часова радила при Дому здравља, али су од 23.11.2020. године укључени у ноћни рад и педијатри са Дечјег одељења. У дечјој КОВИД амбуланти укупно је ангажовано 12 лекара специјалиста педијатрије и 22 медицинске сестре из Дома здравља, као и 12 лекара специјалиста педијатрије и 6 сестара са Дечјег одељења.

 Током 2020. године у дечјој КОВИД амбуланти обављено је 5.640 прегледа. Број позитивне деце је 656. Урађено је 3.401 лабораторијских анализа, 111 РТГ снимака плућа, било је 142 позитивна детета на брзом антигенском тесту и 6 позитивниг на ПЦР тесту.

 Имајући у виду да је Здравствени центар Врање од самог почетка пандемије корона вирусом поштовао препоруке струке, Министарства здравља, Кризног штаба и Владе Републике Србије, као и кризног штаба града Врања и тиме допринео унапређењу здравствене заштите током 2020. године Скупштина града Врања, додељује Здравственом центру Врање „Јавно признање 31. Јануар“.

  **2. Здравственој установи „Апотека Врање“ због изузетног залагања, организовања и ванредног извршавања задатака за време ванредног стања и епидемије вируса Ковид – 19.**

Здравствена установа „Апотека Врање“ је за време ванредног стања и трајања епидемије вируса Ковид – 19 показала да поседује знање и квалитите у циљу спречавања ширења вируса.

 Здравствена установа Врање је током ванредног стања била задужена за снабдевеност лековима, средствима за дезинфекцију и заштитном опремом, не само за грађане Пчињског округа, већ и за јавна и друштвена предузећа, приватне фирме и компаније, где је свом неопходном опремом снабдевала укупно 93 привредна субјекта.

 Апотека Врање је за време трајање ванредног стања организовала рад за најстарије грађане у смени од 04 до 07 часова, оним данима када је то било дозвољено од стране Владе Републике Србије. Након тога апотека је радила пуним капацитетом, док је за време трајања полицијског часа организовано дежурство у Апотеци на градском шеталишту. За те потребе успостављена је одлична сарадња са Полицијском управом Врање, која је била доступна, да поред очувања безбедност, омогући и доставу лекова, свим пацијентима којима је то било неопходно, а нису смели да се крећу током трајања полицијског часа. Такође, за време ванредног стања, за најстарије грађане, који су имали забрану кретања и оне који нису били у могућности да се сами снабдевају лековима, Апотека је омогућила да се пацијенти јављају на одређене бројеве телефона, где су бележене њихове потребе и неопходни медикаменти достављани на кућну адресу.

 Нису заборављени ни пацијенти у разуђеним селима нашег округа тако да су достављани лекови у селима Власе, Крива Феја, Корбевац, Ратаје са околином, Ристовац, Дубница, Вртогош, Барелић,...

 Апотека Врање је током ванредног стања бринула о нашим људима на Косову и Метохији који су били у тешкој ситуацији, јер су апотеке на Косову слабо снабдевене, а истовремено је постојала и забрана кретања. Организовано су слали спискове са подацима и потребама, а у Врањским апотекама су лекови паковани за сваког понаособ и организовано ношени и дељени. Том приликом издато је 8050 рецепата, велика количина лекова којима је режим издавање без лекарског рецепта, алкохола, топломера, маски ...

 Апотека Врање је снабдевала и прихватне центре за мигранте у Прешеву, Бујановцу, Босилеграду и Врању којима терапије не би биле испоштоване, због административих проблема и смањеног рада у Министарству здравља.

 Користећи своје стачено знање максимално је активиран рад у лабораторији, која једино постоји у државним апотекама.

 Због дефицитарности средстава за дезинфекцију која се појавила на тржишту Апотека Врање је производила гелове и растворе за дезинфекцију за потребе грађана Врања.

 Како је Здравствена установа „Апотека Врање“, дала изузетне резултате извршавајући задатке за време ванредног стања и епидемије вирусом Ковид – 19, Скупштина града Врања додељује Здравственој установи „Апотека Врање“, „Јавно признање 31. Јануар“.

 **3. Заводу за јавно здравље Врање, због изузетног залагања, организовања и извршавања задатака на плану заштите и безбедности грађана.**

 Завод за јавно здравље Врање својом делатношћу покрива територију Пчињског округа, коме територијално припада Град Врање и још шест општина: Босилеград, Бујановац, Прешево, Сурдулица, Трговиште и Владичин Хан.

 Припреме на превенцији, раном откривању и сузбијању епидемије изазване Ковид 19, ЗЗЈЗ Врање је отпочео током јануара и фебруара месеца 2020. године, када је кренуо здравствени надзор над путницима из међународног саобраћаја који се стављају под здравствени надзор и којима се дају савети о поступању у случају појаве симптома болести. Са проглашењем ванредног стања у Републици Србији сви путници који долазе из Италије, Француске, Немачке, Шпаније у складу са одлукама кризног штаба Републике Србије се стављају, најпре, у четрнаестодневну, а касније у двадесетосмодневну кућну изолацију. У овом периоду, на пословима епидемиолошког надзора ЗЗЈЗ Врање, укључује поред радника из центра за контролу и превенцију болести и запослене из осталих центара ове здравствене установе. Тестирањем су током марта месеца биле обухваћене само особе које су имале јасну симптоматологију, а након утврђивања позитивног налаза и блиски контакти заражених. Први званично потврђени случај Ковид 19 на територији Пчињског округа забележен је у Врању, 18.03.2020. године.

 Завод за јавно здравље Врање је на свом почетку епидемије био једина установа на територији Округа која је узимала брисеве за ПЦР тестирање. Крајем марта, са отварањем Ковид амбуланти указала се потреба за едукацијом кадрова из домова здравља који ће радити на узимању узорака за ПЦР тестирање. ЗЗЈЗ Врање је едуковао 135 здравствених радника за узорковање.

 Са ублажавањем епидемиолошких мера, у мају месецу се интензивно радило на писању препрука за поступање у условима епидемије: за предшколске установе, за школе, за рад угоститељских објеката, теретана, фризерских и козметичких салона, спа и фитнес центара, за рад старачких домова, за рад отворених и затворених базена, за рад верских објеката, за рад пијаца, фабрика, ...

 Од средине новембра ЗЗЈЗ Врање је дистибуирао и извршио обуку здравствених радника из Ковид амбуланти и болница за примену антигенских тестова, који су допринели бржој и квалитетнијој дијагностици Ковида 19 у најјачем трећем епидемијском таласу.

 Од 06.03.2020. године до 12.01.2021. године узето је укупно 34.921 узорака пацијената за ПЦР и антигенско тестирање на SARS CoV2. У току епидемије изазване вирусом Ковид 19, ЗЗЈЗ Врање је вршио дезинфекцију животног и радног простора по епидемиолошким индикацијама и по захтевима. Дезинфекција је рађена по епидемиолошким индикацијама у свим случајевима обољевања или смрти од заразне болести изазване вирусом Ковид 19 у породици, односно уколико је лице имало блиске контакте на радном месту. Дезинфекција је рађена као превентивна мера у здравственим установама, у школама и другим колективима, нарочито у периодуод марта до јуна месеца.

 На територији града Врања извршена је дезинфекција 161.555 м2 затвореног простора у циљу сузбијања епидемије.

 Обзиром да је Завод за јавно здравље Врање, дао изузетне резултате залагањем, организовањем и извршавањем задатака на плану заштите и безбедности грађана, Скупштина града Врања додељује Заводу за јавно здравље Врање „Јавно признање 31. Јануар“.

**III**

 Одлуку објавити у „Службеном гласнику града Врања“ и интернет страници града Врања.

**СКУПШТИНА ГРАДА ВРАЊА**

**25.01.2021. године, број: 17-14/2021-10**

 **ПРЕДСЕДНИК СКУПШТИНЕ**

 **Дејан Тричковић, спец.двм**